text: В Египет "арестуваха" робот-художник заради опасения за шпионаж - Informiran.net
  Робот-художник на име Ай-Да (Ai-Da) и неговият създател Ейдан Малер са били арестувани от египетските власти за 10 дни. Това се е случило в момент, в който машината е трябвало да открие своя изложба с картини в страната.
  Причината за задържането са били опасения за шпионаж. Едно от нещата, които са притеснили властите най-много, са оборудваните с камери очи на Ай-Да, които ѝ позволяват по-ефективен творчески процес.
  "Мога да изключа модемите, но не мога да ѝ извадя очите", коментира Малер пред The Guardian. Той обясни, че роботът, създаден през 2019 г., обикновено пътува в специализиран калъф и няма как да заснеме каквото и да било. Създателят на машината заяви още, че британският посланик в Египет е спомогнал много за освобождаването им от ареста.
  Ай-Да е трябвало да участва в изложбата Forever is Now, която ще бъде активна до 7 ноември. Тя включва редица водещи египетски и чуждестранни художници.